กะมันเจ็บแป๊ปๆตรงหัวใจบางทีกะทะลุถึงหลังยางทีกะกระตุกไปเองเฉยๆ บางทีกะแน่นหน้าอกเอง บางทีกล้ามเนื้อหัวใจมันกะกระตุก ควรรักษายังไงค่ะ
 อาการเจ็บแปล๊บๆ หัวใจ ส่วนใหญ่ไม่ใช่โรคเกี่ยวข้องกับหัวใจครับ เพราะถ้าเป็นโรคหัวใจจะเจ็บแบบแน่นๆ บีบเค้น เหมือนมีอะไรมาทับหน้าอก เป็นอยู่นานเกิน 30 นาที มีร้าวไปทีปลายแขน อาจมีหน้ามือเป็นลมด้วยอาการของน่าจะมีสาเหตุจาก1.ความเครียด วิตกกังวล ซึมเศร้า ปวดเป็นพักๆ ไม่แน่นอน เกิดจากอาการทางจิตแปรมาเป็นอาการทางฝ่ายกาย การรักษาแก้เครียด พักผ่อนให้เพียงพอ ทานยาแก้ปวดพวกพารา ถ้าไม่ดีขึ้นไปปรึกษาแพทย์ครับ2.จากกล้ามเนื้อหน้าอกอักเสบ เส้นประสาทใต้ซี่โครงอักเสบ อาจเกิดจากการกระทบกระแทก การอักเสบของ เชื้อไวรัส เช่น เริม งูสวัด ก็ได้3.จากโรคกรดไหลย้อน GERD ซึ่งมักพบว่าทำให้มีการปวดแสบ บริเวณกลางหน้าอกร้าวไปไหล่ คอ และหลังได้ มักเป็นเวลากลางคืน ทานยาลดกรด ถ้าไม่ดีขึ้นควรไปพบแพทย์เพื่อส่องกล้องหาแผลในกระเพาะอาาหาร4.โรคหัวใจขาดเลือดไปเลี้ยง ชั่วคราว ที่เรียกว่า angina pectoris ซึ่งเป็นพักๆ แล้วก็ดีขึ้น ตรวจคลื่นหัวใจจะไม่พบ ต้องทำการวิ่งสายพาน จะเห็นความผิดปกติได้ การรักษาควรไปพบแพทย์ด้านหัวใจ พักผ่อนมากๆ อาจต้องทานยาขยายหลอดเลือด และยากันเลือดแข็งตัว ยาลดไขมัน เป็นต้น5.นอกจากนี้อาจเกิดจากเยื่อหุ้มปอดอักเสบ การสูบบุหรี่จัดทำให้เกิดการหดรัดตัวของเส้นเลือดได้คำแนะนำ ควรออกกำลังกายสม่ำเสมอ ไม่ยกของหนัก พักผ่อนให้พอเพียง ไม่เครียด แต่ยังไงก็ควรไปปรึกษาแพทย์เพื่อความปลอดภัยครับ ถ้าอาการเป็นไม่มากก็ไม่มีอะไร แต่ถ้าเป็นเยอะจะได้รีบรักษาจะได้ผลดีกว่าปล่อยไว้เยอะครับ